Татарстанда җиңел машинада төнге сәфәр фаҗигагә китергән

	Кичә, 3 апрель төнге 1 тулып 10 минут узгач, Биектау районы Чыпчык авылында 1987 елгы егет идарәсендәге «Опель» юлдан төшеп капланып, егетнең шунда гомере өзелүгә сәбәп булган. Аның куркынычсызлык каешын эләктермәгән булуы билгеле. Аның белән барган 1985 елгы пассажир исә хастаханәгә озатылган.	 ТР буенча ЭЭМның ЮХИДИ идарәсеннән алынган статистик белешмәдә расланганча, республикада апрельнең 3 көнендә кешеләргә шәхси бәла-каза, фаҗига китергән 30 транспорт һәлакәте чыгып, 1 кешене исәннәр арасыннан сызып ташлаган һәм 33есенә тән казасы салган, имгәнүчеләрнең, җәрәхәтләнүчеләрнең 14е Казанда бәлагә юлыккан.

Мартның 31 көнендә исә 298 транспорт һәлакәте 20 кешенең башына җиткән, 339ына тән казасы салган, шул исәптән һәлак булучыларның 6сы, имгәнүчеләрнең 137се Казанда транспорт һәлакәтенә очраган булган.
  
	---	
Татар-информ

	№ --- | 04.04.2016	


